Este normal ca după operație să apară o inflamație la nivelul feței. Aceasta poate fi însoțită de hematoame (vânătăi) și există riscul de sangerare tardivă sau prelungită.Există riscul ca implantul dentar să nu se integreze corect în cazul în care pacientul nu respectă indicațiile de a se alimenta pentru 4-6 luni doar cu alimente moi (supe, piureuri), nu adoptă o dietă semilichidă și forțează dantura provizorie (fixată pe implanturi) cu o dietă de consistență dură.Dacă pacientului nu i se indică realizarea unor analize de sange înainte de intervenție, care pot indica prezența unui diabet necontrolat și nedepistat, există riscul apariției unei infecții locale și posibilitatea ca implantul să nu se integreze.Pe de altă parte, dacă pacientul folosește medicamente de tipul bifosfonaților care se prescriu de obicei în cazul osteoporozei la femei, există riscul de necroză a osului maxilar care duce la apariția unei infectii locale și la dezgolirea osului de gingie. Tocmai de aceea e foarte important ca medicul să întrebe pacientul, înainte de toate, despre bolile pe care le are și despre medicamentele pe care le administrează.